CELEX: 62009TN0515
Language: sl
Date: 2009-12-21 00:00:00
Title: Zadeva T-515/09 P: Pritožba, ki jo je 21. Decembra 2009 vložil Luigi Marcuccio zoper sklep Sodišča za uslužbence z dne 7. Oktobra 2009 v zadevi F-3/08, Marcuccio proti Komisiji

27.2.2010   
            
            
               SL
            
            
               Uradni list Evropske unije
            
            
               C 51/39
            
         Pritožba, ki jo je 21. Decembra 2009 vložil Luigi Marcuccio zoper sklep Sodišča za uslužbence z dne 7. Oktobra 2009 v zadevi F-3/08, Marcuccio proti Komisiji
   (Zadeva T-515/09 P)
   2010/C 51/74
   Jezik postopka: italijanščina
   
      Stranki
   
   
      Pritožnik: Luigi Marcuccio (Tricase, Italija) (zastopnik: G. Cipressa, odvetnik)
   
      Druga stranka v postopku: Evropska komisija
   
      Predlogi pritožnika:
   
   
               —
            
            
               V vsakem primeru: izpodbijani sklep naj se razveljavi v celoti in brez kakršnekoli izjeme;
            
         
               —
            
            
               ugotovi naj se, da je bila pritožnikova tožba na prvi stopnji, v zvezi s katero je bil izdan izpodbijani sklep, v celoti in brez kakršnekoli izjeme dopustna;
            
         
               —
            
            
               primarno: v celoti in brez kakršnekoli izjeme naj se ugodi zahtevku pritožnika iz tožbe na prvi stopnji;
            
         
               —
            
            
               toženi stranki naj se naloži, da pritožniku povrne vse stroške, ki so mu v tej zadevi nastali v zvezi s postopki na vseh stopnjah;
            
         
               —
            
            
               podredno: to zadevo naj se vrne Sodišču za uslužbence, da v drugačni sestavi o njej ponovno vsebinsko odloči;
            
         
      Pritožbeni razlogi in bistvene trditve
   
   S to pritožbo se izpodbija sklep Sodišča za uslužbence z dne 7. oktobra 2009 v zadevi F-3/08. S tem sklepom je bila kot delno očitno nedopustna in kot delno očitno neutemeljena zavržena tožba za razglasitev ničnosti odločbe, s katero Komisija ni ugodila zahtevi pritožnika, da mu pošlje prevod prejšnje odločbe v italijanskem jeziku, ter da naj se toženi stranki naloži povrnitev škode, ki naj bi mu nastala zaradi te zavrnitve. Z izpodbijanim sklepom je bilo pritožniku tudi naloženo, naj na podlagi člena 94(a) Poslovnika Sodišča za uslužbence temu sodišču plača 1 000 EUR.
   Pritožnik v utemeljitev predlogov navaja te pritožbene razloge:
   
               —
            
            
               neobrazložitev, tudi zaradi izkrivljanja in potvarjanja dejstev v zvezi s trditvami Sodišča za uslužbence glede sposobnosti pritožnika, da razume vsebino zadevnega dopisa v jezikovni različici, v kateri mu je bil vročen;
            
         
               —
            
            
               kršitev predpisov glede pravice vsakega posameznika, da se na institucijo Skupnosti obrne v katerem koli uradnem jeziku Evropske unije in pravice, da prejme odgovor v tem istem jeziku;
            
         
               —
            
            
               napačna razlaga in uporaba člena 94 Poslovnika Sodišča za uslužbence.